વીડિયોમાં કાર્યપાલક ઇજનેર જે. વાય. રાવ મહેફીલની જેમ દારૂનું સેવન કરતા હોવાનું જણાતાં કોર્પોરેટ કચેરીએ પ્રથમ તેમને ફરજ મોકૂફ કર્યા હતા. આ નિર્ણય કોઇને પણ ગળે ઉતરે તેવો હતો પરંતુ તેના બાદ મંગળવારે રાપર વીજ કચેરીના નાયબ ઇજનેરને પણ સસ્પેન્ડ કરી દેવાયા છે. વીડિયો ક્લિપ વાયરલ કરવા માટે તેમની મુખ્ય ભૂમિકા હોવાથી શિસ્તભંગના પગલાં રૂપે ફરજ મોકૂફી સાથે બદલીનો આદેશ કરાયો હોવાનું ઇન્ચાર્જ એમડી જે. જે. ગાંધીએ જણાવ્યું હતું.